ပိုးစုန်းကြူး (သံပေါက်)

ပိုးစုန်းကြူး ကဗျာကို လယ်တီပဏ္ဍိတ ဦးမောင်ကြီး ရေးဖွဲ့ခဲ့သည်။ သံပေါက် ကဗျာအမျိုးအစား ဖြစ်သည်။ ၁၁ ပိုဒ်ဖြင့် ဖွဲ့စည်းထားကာ၊ တပိုဒ်တွင် ၄-၃-၅ ပုံစံဖြင့် ရေးဖွဲ့ထားရာ၊ ၁၂ လုံးစီ ရှိသည်။ ကာရံ ကိုက်ထားပုံမှာ လေးလုံးမြောက်၊ ခုနစ်လုံးမြောက်နှင့် ကိုးလုံးမြောက်တို့ ဖြစ်သည်။ ဥပမာ- မြူး၊ ကြူး၊ ထူး။ ပိုဒ်အဆုံးကို အင်ကာရံဖြင့် သတ်သည်။ ဥပမာ-ပင်၊ သွင်၊ လွင်။ ပိုးစုန်းကြူး တောင်ပံကွန့်မြူး၊ ပိုးစုန်းကြူး၊ အထူးအဆန်းပင်။ အရောင်တွဲ့တွဲ့၊ ထွန်းလင်းခဲ့၊ မီးရဲ့ပမာသွင်။ ပျင်းရိလျက်သာ၊ အိပ်နေပါ၊ ရောင်ဝါမပေါ်လွင်။ ထိုနည်းတူစွာ၊ လူတို့မှာ၊ ပမာနှိုင်းဆင်ခြင်။ ကိုယ်နှင့်ဆိုင်ဘိ၊ အလုပ်ရှိ၊ လျှံငြိဂုဏ်ရောင်ထင်။ ကမ္ဘာတိုက်ဘောင်၊ အလုပ်ရောင်၊ ထွန်းပြောင်အမြဲပင်။ ပျင်းပျင်းရိရိ၊ အိပ်နေဘိ၊ မရှိအလုပ်ခွင်။ မှေးတေးမှိန်တိမ်၊ သေးသိမ်သိမ်၊ အရှိန်ကင်းလိမ့်ပင်။ လူဖြစ်ပါခဲ့၊ အရှိန်မဲ့၊ တကယ့်နွားအသွင် အပျင်းရောဂါ၊ စွဲကပ်လာ၊ မြန်စွာကုဖို့ပြင် မကုစားဘဲ အပျင်းစွဲ၊ ငမွဲငနုံပင်။ ကိုးကား Category:မြန်မာ ကဗျာများ